РЕШЕНИЕ НА СЪВЕТА
от 8 март 2012 година
за сключване на Споразумение под формата на размяна на писма между Европейския съюз и Кралство Мароко за реципрочни мерки за либерализация по отношение на селскостопански продукти, преработени селскостопански продукти, риба и рибни продукти, за замяна на протоколи № 1, № 2 и № 3 и приложенията към тях и за изменение на Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна
(2012/497/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 6, буква а) от него,
като взе предвид предложението на Европейската комисия,
като взе предвид одобрението на Европейския парламент,
като има предвид, че:
(1)
В член 16 от Евро-средиземноморското споразумение за асоцииране между Европейските общности и техните държавите-членки, от една страна, и Кралство Мароко, от друга страна (1) (наричано по-нататък „споразумение за асоцииране“), което е в сила от 1 март 2000 г., се предвижда постепенното въвеждане на по-голяма либерализация на търговията между страните със селскостопански продукти, преработени селскостопански продукти, риба и рибни продукти.
(2)
През юли 2005 г. Съветът за асоцииране ЕС-Мароко прие план за действие на Европейската политика на съседство, който включва конкретна разпоредба, имаща за цел по-нататъшна либерализация на търговията със селскостопански, преработени селскостопански продукти, риба и рибни продукти.
(3)
На 14 октомври 2005 г. Съветът упълномощи Комисията да проведе преговори с Кралство Мароко в рамките на споразумението за асоцииране, за да се постигне посочената цел.
(4)
На 14 декември 2009 г. Комисията приключи преговорите от името на Съюза във връзка със сключването на споразумение под формата на размяна на писма (наричано по-нататък „споразумението“) за изменение на споразумението за асоцииране.
(5)
Споразумението следва да бъде сключено,
ПРИЕ НАСТОЯЩОТО РЕШЕНИЕ:
Член 1
Споразумението под формата на размяна на писма (наричано по-нататък „споразумението“) между Европейския съюз и Кралство Мароко за реципрочни мерки за либерализация по отношение на селскостопански продукти, преработени селскостопански продукти, риба и рибни продукти, за замяна на протоколи № 1, № 2 и № 3 и приложенията към тях и за изменение на Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, се одобрява от името на Съюза.
Текстът на споразумението е приложен към настоящото решение.
Член 2
Когато Съюзът трябва да вземе защитна мярка във връзка със селскостопански продукти, риба и рибни продукти в съответствие със споразумението за асоцииране, тази мярка се приема в съответствие с процедурите, предвидени в член 159, параграф 2 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (2) - за селскостопанските продукти, или в член 30 от Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (3) - за рибата и рибните продукти. По отношение на преработените селскостопански продукти защитните мерки се приемат в съответствие с процедурите, предвидени в член 7, параграф 2 от Регламент (ЕО) № 614/2009 на Съвета от 7 юли 2009 г. относно общата система за търговия с яйчен албумин и млечен албумин (4) или в член 11, параграф 4 от Регламент (ЕО) № 1216/2009 на Съвета от 30 ноември 2009 г. за определяне на търговския режим, приложим за някои стоки, получени от преработката на селскостопански продукти (5).
Член 3
Председателят на Съвета е оправомощен да посочи лицето (лицата), упълномощено(и) да депозира(т) от името на Съюза документа за одобрение, предвиден в споразумението, така че да бъде обвързан Съюзът.
Член 4
Настоящото решение влиза в сила в деня на приемането му.
Съставено в Брюксел на 8 март 2012 година.